
                    București, 2 octombrie 2024
                                                                            PL-x 47/2024
    AVIZ

    asupra

Proiectului de Lege pentru modificarea Legii învățământului preuniversitar nr.198/ 2023
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru modificarea Legii învăţământului preuniversitar nr.198/ 2023, trimis cu adresa nr.PL-x 47 din 19 februarie 2024, înregistrat cu nr.4c-13/113 din 20 februarie 2023. 
Senatul, în calitate de primă Cameră sesizată, a adoptat iniţiativa legislativă în şedinţa din ziua de 12 februarie 2024. 
Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările și completările ulterioare.
Proiectul de lege are ca obiect de reglementare modificarea Legii nr.198/2023, în sensul adoptării unor prevederi ce vizează accesul gratuit atât pentru elevi, cât şi pentru elevii români din afara graniţelor ţării, bursieri ai statului român, la muzee, concerte, spectacole de teatru, de operă, de film, precum şi la alte manifestări culturale şi sportive organizate de instituţii publice, pe teritoriul României.
Potrivit prevederilor art.62 și art.132 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa desfășurată în sistem mixt din ziua de 2 octombrie 2024.

Membrii comisiei au examinat proiectul de lege supus avizării, expunerea de motive, punctul de vedere negativ transmis de Guvern prin adresa cu nr.1814/27.02.2024, avizul favorabil transmis de Consiliul Economic și Social prin adresa cu nr.7113 din 25 octombrie 2023 şi avizul favorabil cu observații și propuneri al Consiliului Legislativ, înregistrat cu nr.1017 din 2 noiembrie 2023.

În urma dezbaterilor, Comisia juridică, de disciplină și imunități a hotărât, cu majoritate de voturi, avizarea favorabilă a iniţiativei legislative, în forma transmisă Comisiei juridice, de disciplină şi imunităţi de către Biroul permanent. 
În raport de obiectul şi conţinutul reglementării, inițiativa legislativă face parte din categoria legilor ordinare.

